钦定古今图书集成/明伦汇编/氏族典/第303卷 > 梁云龙
## 钦定古今图书集成/明伦汇编/氏族典/第303卷 > 梁云龙

按《广东通志》：云：“龙，字会可，琼山梁陈人。登万历癸未
进士，授兵部武库司主事。戊子，典试贵州，所取多名
士。壬辰春，晋副使，治兵井陉，旋调天津，进参政，治兵
开原，巨寇系颈受成功，著纪录。调陇右分守，备兵庄
浪。会土营鲁氏横恣不法，夺其营务，遂中蜚语，以参
政听调。无何，解任抵家。以叙前后边功，复原任，进布”
政使，补分守荆南。壬寅，以征苗功，升湖广巡抚。丙午，
卒于官。赠兵部左侍郎，赐“祭葬。”